OzLabs/hebrew-wiki-articles huggingface dataset:
עומר ברנע

עומר ברנע (נולד ב-20 ביוני 1980) הוא שחקן, דוגמן וקריין ישראלי.

== ביוגרפיה ==
ברנע הוא בנם של השחקנית איריס ברנע ועודד ברנע, האמצעי מבין שלושה בנים. אחיו הגדול הוא השחקן והמדבב איתי ברנע ואחיו הצעיר הוא השחקן רום ברנע. הוא גדל במושב בן שמן. למד משחק בבית הספר תלמה ילין. הוא השתתף בין השאר בסרטים "אינג'יל", "פרא" "Holy Rollers". בנוסף, שיחק בתיאטרון הישראלי בהצגות "1913" ו"מותו של סוכן". בשנת 2002 הופיע בטלוויזיה בטלנובלה "לחיי האהבה". בחנוכה 2003 עלה המחזמר "ספיד וגלגלי הקסם" בהשתתפותו, בבימויו של חנוך רוזן. לאחר מכן, ב-2004, שיחק בסדרה "אסתי המכוערת" ולאחר מכן בסדרות הבת.

בשנת 2005 התחרה ברנע בתוכנית "רוקדים עם כוכבים" עם הרקדנית ויקטוריה מגלניק והודח כזוג השני. במרץ 2006 שיחק בטלנובלה של ערוץ 24 "ילדות רעות" ובדרמת הטלוויזיה "האקס המיתולוגי". באותה שנה שיחק בסרטים "מחילות" ו"ריקוד מסוכן". בנוסף, השתתף בפרסומות רבות בהן לחברת הבגדים TNT, שבה הוא שימש כדוגמן הבית. כמו כן, השתתף בפרק בעונה הרביעית של הסדרה "הפיג'מות" בתור חבר הילדות של נתן (יובל סגל).

ב-2010 השתתף בדרמה היומית "נשות הטייסים" בערוץ 10.

ב-2012 השתתף בסרט הקולנוע הישראלי "2 בלילה".

בעשור השני של המאה ה-21 הוא מרבה להופיע בתפקידי אורח בסדרות טלוויזיה ובסרטים בארצות הברית, ובמיוחד בסרטיו של הבמאי הקנדי ג'וסף זנטיל. ב-2013 בסרט הדרמה "Americano" בתפקיד הראשי לצד אליס באקל. שיחק גם במותחן "The Girl Is in Trouble". שיחק בפרק בסדרה "מבוקש" בתור ג'וזף. שיחק גם בסרט "ג'ון וויק" בתור גרגורי. שיחק גם בסרט "הולי רולרס" בתור חסידי.

בשנת 2015 השתתף בסדרת הטלוויזיה "המדרשה" יחד עם אחיו רום ברנע בערוץ 2 של רשת.

השתתף ב"כדברא" בשנת 2017 בערוץ ניקלודיאון ב-yes ובתפקיד אורח ב"החברים של נאור".

בשנת 2020 הצטלם לסדרה "לבד בבית", המשודרת בכאן חינוכית, בתפקיד איזמיר קורבשי.

בשנים 2022-2024 השתתף בעונות 2 ו-3 של הסדרה "מנאייכ" בתפקיד שי פיליפ.

ברנע משמש כקריין הבית של קניוני עזריאלי.

בשנת 2024 שיחק בסדרה "האיש שרצה לדעת הכל". 

כיום, לצד העיסוק במשחק, הוא מנחה סדנאות פסיכודרמה.

==קישורים חיצוניים==

* 
* 

==הערות שוליים==

קטגוריה:בוגרי תלמה ילין
קטגוריה:דוגמנים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מתחרי רוקדים עם כוכבים (ישראל)
קטגוריה:טבעונים ישראלים
קטגוריה:בן שמן (מושב): אישים
קטגוריה:ישראלים שנולדו ב-1980
מיישר חצי גל

מיישר חצי גל (או "מיישר חד דרכי") הוא מיישר זרם חלקי, כלומר, תפקידו להפוך זרם חילופין (זרם דו-קוטבי) לזרם חד-קוטבי. מיישר חצי גל הוא מעגל תקבילי המתבסס על תכונתה של הדיודה להעביר זרם בכיוון אחד בלבד בתלות בממתח בו היא נמצאת.

==עקרון פעולה==

אות קטום במוצא מעגל מישר חצי גל

תכונתה הבסיסית של הדיודה היא להעביר זרם בכיוון אחד בלבד בתלות בממתח בו היא נמצאת. ניתן לנתח את תגובת הדיודה כאשר עובר דרכה זרם חליפין בשני חלקים:
* בחלקו האחד של האות הדיודה מוליכה והאות מועבר כמעט בשלמותו (שכן הדיודה צרכת לעצמה מתח הדרוש לה לפעולה תקינה, לרב ערכו של מתח זה הוא 0.7 וולט עבור דיודת סיליקון ו- 0.3 וולט עבור דיודת גרמניום).
* בחלקו השני של האות הדיודה נחסמת והאות איננו עובר (פרט לזרם זליגה שולי המוערך בננואמפרים).

אות המוצא מורכב משני חלקים כך שחלקו מועבר כמעט בשלמותו וחלקו השני קטום.

==שימושים==

אות מושרה דו-קוטבי (משמאל) מגיע אל הדיודה ובמוצאה מתקבל אות חד-קוטבי (מימין)
שימוש במעגל מישר חצי גל נעשה בעיקר במעגלי השנאה, אם כי השימוש בו לא רב, שכן האנרגיה שנושא החלק הקטום של האות לא מועברת למוצא. הסיבה העיקרית לאי שימוש במישר כזה במעגלים צורכי אנרגיה היא שהקבל האמור לשמור על המתח במוצא בין שני מחזורי היישור, יהיה גדול במיוחד (לאותו זרם מוצא), בערך פי 4. לרב, מועדף השימוש במיישר דו דרכי או בגשר דיודות, מעגלי ישור בהם בנוסף להחלפת הקוטביות יש מוצא מיושר בכל חצי מחזור של האות במבוא.

==ראו גם==
* גשר דיודות

קטגוריה:ממירי מתח וזרם

en:Rectifier#Half-wave rectification
קוסמטיקה

ערכת איפור
הוספת [[הצללת עיניים]]
קוסמטיקאית ישראלית
קוסמטיקה (בעברית: תמרוקים, באנגלית: Cosmetics, ידוע גם כ-Makeup או Make-up) היא מכלול כלים וטיפולים לטיפוח המראה של הגוף, ובפרט טיפוח העור, שיער הראש והציפורניים.

==טיפולים קוסמטיים==
בטיפולים הקוסמטיים נכללים:
*טיפוח שיער הראש באמצעות שמפו, קונדישנר ותכשירים נוספים
*צביעת שיער הראש
*החלקות שיער
*הסרת שיער בשיטות כגון אפילציה הסרת שיער בלייזר או שעווה מחלקי הגוף שבהם הוא נחשב כפוגם ביופי: ידיים, רגליים, חזה ועוד
*איפור הפנים
*איפור קבוע – טיפול בו מחדירים לשכבת העור המתחדשת צבע. מטרת הטיפול להשוות מראה מאופר לתקופה ממושכת של עד שלוש שנים.
*טיפוח כפות הידיים (מניקור) וכפות הרגליים (פדיקור), ובפרט טיפוח הציפורניים (בכלים המשמשים לכך) וצביעתן בלק לציפורניים
*ניקוי העור וטיפוחו באמצעות תכשירים וטיפולים המשמשים לכך, וכן קילוף עור ("פילינג"), תהליך בו מוסרים תאי עור מתים. לטיפוח העור משמשים קרמים שונים, כגון קרם גוף, קרם ידיים וקרם פנים.
*טיפולי החדרת לחות וחומרים שונים ("מזוטרפיה") – טיפולים בהם מוזרקים או מוחדרים לעור חומרים החיוניים לבנייה תקינה של העור כגון קולגן ואלסטין.

טיפולי קוסמטיקה משרתים בעיקר נשים, אך יש גם טיפולי קוסמטיקה לגברים.

טיפולי קוסמטיקה נעשים כטיפול אישי של אדם בגופו, וכן על ידי מי שמקצועם בכך – קוסמטיקאים.

*ניתוחים קוסמטיים הם ניתוחים שאינם נובעים מצורך רפואי אלא מרצון לקבל מראה נאה יותר. אלו נערכים על ידי רופאים שהתמחותם בכך. דוגמה לניתוח קוסמטי היא ניתוח להבלטת השפתיים, שכל מטרתו היא שפתיים נאות יותר, כצו אופנתי.

==תעשיית הקוסמטיקה==

נכון לשנת 2003, המכירות בשוק הקוסמטיקה הגיעו לסך 18 מיליארד דולר ארצות הברית בשנה. השוק נשלט בידי מספר מצומצם של חברות רב-לאומיות. רובן נוסדו בתחילת המאה ה-20.

תכשירי קוסמטיקה המשמשים גם לניקוי הגוף ולא רק לטיפוחו (כגון שמפו), מיוצרים גם על ידי יצרנים של חומרי ניקוי.

בשנים האחרונות ישנה נטיית צרכנים ל"קוסמטיקה טבעית", שאינה מכילה כימיקלים סינתטיים ובעיקר ללא חומרים משמרים. בעקבות זאת החלו גם חברות קוסמטיקה גדולות להציע "קוסמטיקה על בסיס טבעי". כיום קיימים תווי תקן למוצרים קוסמטיים טבעיים כמו BDIH ,אקוסרט ואחרים.

==קישורים חיצוניים==

*
* 
* [https://jfc.org.il/news_journal/27266-2/91999-2/ פרסומת למכון היופי בלה בתל אביב, 1928], באתר ארכיון הסרטים הישראלי בסינמטק ירושלים

*
הנס מאייר

הנס אמיל מאייר (בגרמנית: Hans Emil "Hannes" Meyer; 18 בנובמבר 1889 – 19 ביולי 1954) היה אדריכל שווייצרי ומנהלו השני של בית הספר "הבאוהאוס".

== קורות חיים ==
מאייר, יליד בזל שבשווייץ, היה אדריכל מודרניסטי אשר השפיע רבות על התגבשות האדריכלות המודרנית באירופה של שנות ה-20 וה-30. היה ממייסדי CIAM (הקונגרס הבינלאומי לאדריכלות מודרנית) ב-1928 וניהל את הבאוהאוס מאותה שנה ועד 1930. 

בשנת 1930 היגר לברית המועצות, שם הרצה באקדמיה לאדריכלות והנדסה אזרחית. פיקח על תכנון מגורי פועלים במגניטוגורסק, יקטרנבורג, פרם. בשנת 1933 הציג תוכנית כללית לתכנון בירת החבל היהודי האוטונומי בירוביג'ן. התוכנית נבנתה בסגנון באוהאוס, אך יושמה חלקית בלבד. בשנת 1936 עזב את ברית המועצות, מחשש להיעצר על ידי הנקוו"ד. שב לשווייץ, אך בשנת 1939 היגר למקסיקו. 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אדריכלים שווייצרים
קטגוריה:אדריכלים מודרניסטים
קטגוריה:באוהאוס
קטגוריה:חברי CIAM
קטגוריה:מהגרים לברית המועצות
קטגוריה:שווייצרים שנולדו ב-1889
קטגוריה:שווייצרים שנפטרו ב-1954
לימאנדה

לימאנדה (באסטונית: Lümanda vald) הייתה נפה אסטונית במחוז סארה שבאסטוניה. היא ממוקמת במערב האי סארמאה. ממזרח נמצאת נפת קארלה, מדרום סאלמה, ומצפון קיהלקונה.

שטחה של לימאנדה – 199 קמ"ר. בשנת 2006 אוכלוסייתה מנתה 915. היישוב הגדול ומרכזי בלימאנדה ("בירת הנפה") הוא העיירה לימאנדה (210 תושבים) שעל-שמה נקראת הנפה, וישנם גם 25 כפרים נוספים.

נפת לימאנדה הוזכרה לראשונה בכתב בשנת 1522.

חלק מהנפה נכללת בתוך שמורת וילסאנדי שעיקרה בקיהלקונה. יערות לא מוגנים מושכים חובבי-טבע בקיץ.

בשנת 2014, היא מוזגה עם העיריות קרלה וקארמה והפכה לעיריית לאנה-סארה.

==קישורים חיצוניים==

* 

קטגוריה:אסטוניה: נפות לשעבר
הפנינג

חצר ([[1961), הפנינג של אלן קפרו]]
הֶפֵּנִינְג (מאנגלית: הִתְרַחֲשׁוּת) הוא אירוע, הופעה או סיטואציה אשר נתפשת כאמנות.

הפנינג יכול להיערך במקומות מסוגים שונים, תוך שימוש בטכניקות אמנותיות שונות והוא נוטה לשתף את הקהל באירוע. על פי רוב אין להפנינג רצף עלילתי קוהרנטי. ההפנינג הוא אחד מן המקורות הבולטים של אמנות המיצג. 

המונח הפנינג נטבע בשנת 1957 על ידי האמן האמריקאי אלן קפרו (Allan Kaprow). המונח הופיע לראשונה בדפוס בשנת 1958 בכתב עת אוניברסיטאי לספרות (Rutgers University undergraduate literary magazine). 

ההפנינג התפתח בארצות הברית בשנות השישים. אירועים אלו כללו יצירות אמנות מתחומים שונים שהוצגו זה לצד זה במעין פסטיבל. אחד מן המקומות המרכזיים שבו התפתח ההפנינג היה בקולג' "בלאק מאונטן" (Black Mountain College), שבו קבוצה של מורים ותלמידים כגון ג'ון קייג', רוברט ראושנברג, מרס קנינגהם ואחרים יצרו אירועים קטנים הכוללים מחול, נגינה והצגת יצירות אמנות.

בשנת 1961 הציג אלן קפרו, בוגר נוסף של "בלק מאונטן" עבודה שנקראה "חצר" (Yard). בעבודה, אשר הוצגה בחצר של גלריה לאמנות, מילאו עשרות צמיגי מכוניות את החצר והצופים בתערוכה התבקשו לעבור בין הררי הצמיגים. באירועים אחרים, דוגמת אירועי ההפנינג שערך האמן רוברט ראושנברג, ניתן דגש גדול יותר על חלקו של האמן המופיע באירוע. במסגרת אירועים אלו הופיע ראושנברג כשהוא רוכב על גלגיליות ונושא על גבו מעין חופה גדולה הדומה למצנח או כנפיים.

==קישורים חיצוניים==

* 

קטגוריה:טכניקות אמנותיות
ליימיאלה

ליימיאלה (באסטונית: Laimjala, בגרמנית: Laimjall) הייתה נפה במחוז סארה שבאסטוניה הממוקמת במזרח האי סארמאה. ליימיאלה גובלת בנפת פיידה מצפון-מזרח וואליאלה ממערב.

שטחה של ליימיאלה הוא 116 קמ"ר. בשנת 2003 אוכלוסייתה מנתה 932 תושבים. היישוב הגדול ומרכזי בליימיאלה ("בירת הנפה") הוא העיירה ליימיאלה (799 תושבים) שעל-שמה נקראת הנפה, בנוסף יש בנמצא עוד 24 כפרים.

הנפה דלה ביערות אך הפאונה עשירה באיילים וחזירי-בר.

במהלך הרפורמה המינהלית-טריטוריאלית בשנת 2017 אוחדו כל 12 העיריות באי סארמאה לעירייה אחת - כנסיית סאראמא.

==קישורים חיצוניים==

* הנפות במחוז סארה. ליימיאלה מצוינת על ידי מספר 3

קטגוריה:אסטוניה: נפות לשעבר
יצירה של הממשל הפדרלי של ארצות הברית

יצירה של הממשל הפדרלי של ארצות הברית היא, כפי שמוגדר בחוק זכויות היוצרים האמריקני, "יצירה שהוכנה בידי ממונה או עובד של הממשל של ארצות הברית כחלק מהמטלות הרשמיות של אדם זה". המונח מתייחס רק ליצירה שנוצרה במסגרת הממשל הפדרלי של ארצות הברית, ולא במסגרת ממשל של אחת ממדינות ארצות הברית. יצירות שנוצרו במסגרת הממשל הפדרלי של ארצות הברית הן ברשות הציבור בהתאם לחוק האמריקני, כלומר הכול רשאים להשתמש בהן. 

קיימים פרסומים של ממשל ארצות הברית שעשויים להכיל גם יצירות מוגנות, שהרשות להשתמש בהן ניתנה לממשל. יצירות אלה אינן ברשות הציבור, וחלות עליהן זכויות יוצרים בדומה לכל יצירה אחרת.

קטגוריה:ארצות הברית: חוק ומשפט
קטגוריה:קניין רוחני
S.C.I.E.N.C.E.

S.C.I.E.N.C.E. (מ.ד.ע.) הוא אלבומה השני של להקת הרוק האלטרנטיבי, אינקיובס. באלבום ניתן לשמוע לראשונה את השפעות ההיפ הופ שהביא עמו די.ג'יי לייף ללהקה.

נוסף על השירים כולל האלבום גם וידאו קליפ לשיר A Certain Shade of Green.
הרצועה האחרונה באלבום כוללת בנוסף לשיר Calgone גם שני "שירי בונוס": "Seglue 1" ו-"Jose Loves Kate Moss".

== רשימת שירים ==
<div style="direction: ltr;">
{|border=0
|-
|
# Redefine (3:19)
# Vitamin (3:13)
# New Skin (3:51)
# Idiot Box (4:07)
# Glass (3:37)
# Magic Medicine (3:03)
# A Certain Shade of Green (3:11)
# Favorite Things (3:11)
# Summer Romance (Anti-Gravity Love Song) (4:26)
# Nebula (3:50)
# Deep Inside (3:55)
# Calgone (16:03)
|}
</div>

==קישורים חיצוניים==

קטגוריה:אלבומי 1997
קטגוריה:אלבומי חברת סוני מיוזיק אנטרטיינמנט
קטגוריה:אלבומי רוק אלטרנטיבי
בייבי אריזונה

בייבי אריזונה (באנגלית: Raising Arizona) הוא סרט קולנוע קומי משנת 1987. סרט זה הוא סרטם השני של האחים ג'ואל ואיתן כהן.

==תקציר עלילה==
פושע קטן בשם היי ושוטרת בשם אדווינה מתחתנים, ומנסים להביא צאצא לעולם, אך עקב בעיות פוריות של אדווינה, נודע להם שהם לא יוכלו להביא צאצאים לעולם. השניים מחליטים לחטוף תינוק ממשפחה עשירה שזה עתה נולדה להם חמישייה, וכך הם עושים. באותו זמן נראים שני פושעים יוצאים מתוך האדמה (אנלוגיה ללידה), השניים לאחר זמן מה מגיעים לביתם של הזוג הצעיר, ומתברר שהם נמלטו מהכלא ובאו להתארח אצל חברם הוותיק, ששהה איתם זמן מה בכלא. באותו לילה חולם היי על פושע גדול ואכזרי שהורג את כל מי שנקרה בדרכו. במציאות, אותו פושע מציע את שירותיו לנתן אריזונה, על מנת שימצא את התינוק.

באותו הזמן צמד האחים מגלה כי הזוג מקדונו חטף את התינוק, ולכן האחים חוטפים מידיו של היי את התינוק ונמלטים איתו, בתחילה במטרה לגבות עבורו את כספי הפרס שפרסמו הוריו, ולאחר מכן במטרה לגדלו. בהמשך מגיע לאונרד למקום בו היו האחים, ולוקח את התינוק מבלי שהם שמים לב, אך הזוג מקדונו שם לב לכך ונאבק עם הפושע על התינוק. לבסוף היי מצליח להכניע את הפושע ולהרוג אותו.

הסרט מסתיים בכך שהזוג מחזיר את התינוק למשפחת אריזונה מבלי לבקש פרס כספי. באותו לילה חולם היי על משפחה, כנראה שלו, ועל ילדיו ונכדיו שבאים לבקר אותו ואת אשתו. האחים סנוטס חוזרים לכלא מהמקום ממנו הגיעו, ובחזרתם נשמע הרברט אומר ש"נראה שהם עוד לא היו מוכנים לצאת לעולם".

הסרט מהווה מעין הקדמה לא-עלילתית ל"אחי, איפה אתה?" עקב היותו בעל אופי כפרי וכולל בתוכו מוזיקת בלוגראס וקאנטרי.

==הדמויות==
{| class="wikitable"
|-
! שם הדמות !! שם השחקן !! הסבר על דמות
|-
| הרברט (H.I) מקדונו || ניקולס קייג' || פושע לשעבר שהורשע, נעצר ונכלא פעמים רבות, פוגש את אדווינה בכל פעם שהוא מצטלם לקלסתרון.
|-
| אדווינה "אד" מקדונו || הולי האנטר || שוטרת לשעבר שפגשה את הרברט כאשר צילמה אותו בפעמים הרבות שבהן נעצר. סובלת מבעיות פוריות.
|-
| נתן אריזונה || טריי וילסון || בעליה של חנות הרהיטים הגדולה ביותר באריזונה. לו ולאשתו נולדו 5 תינוקות לאחר שנים של ניסיונות ללא הצלחה.
|-
| גייל סנוטס || ג'ון גודמן || אחד הפושעים שנמלט מהכלא, חבר ותיק של הרברט ואחיו הבכור של אוול. המנהיג מבין צמד האחים.
|-
| אוול סנוטס || ויליאם פורסיית' || אחד הפושעים שנמלטו מהכלא. אחיו הצעיר של גייל. הרגיש והטיפש מבין השניים.
|-
| לאונרד סמולס || רנדל "טקס" קוב || פושע אכזרי וגדול-ממדים, אשר רוכב על אופנוע כביש רחב ומאיים. מחזיק בכמות גדולה של כלי נשק הכוללים רימונים, רובים וסכינים רבות.
|-
| גלן || סאם מקמאריי || חברו ומעסיקו של הרברט. טיפש ואוהב לספר בדיחות על פולנים.
|-
| דוט || פרנסס מקדורמנד || חברה של אדווינה ואשתו של גלן.
|}

==קישורים חיצוניים==

* [https://web.archive.org/web/20080405140440/http://www.youknow-forkids.com/raisingarizona.htm בייבי אריזונה] באתר האחים כהן

קטגוריה:ערכים שבהם תבנית בריטניקה אינה מתאימה
קטגוריה:סרטי 1987
קטגוריה:סרטי פוקס המאה ה-20
קטגוריה:סרטים אמריקאיים
קטגוריה:סרטי האחים כהן
קטגוריה:סרטים שהולחנו על ידי קרטר בורוול
חריט ריטפלד

חריט תומאס ריטפלד (בהולנדית: Gerrit Thomas Rietveld; 24 ביוני 1888 – 25 ביוני 1964) היה אדריכל ומעצב הולנדי, יליד העיר אוטרכט, שהשתייך לתנועת דה סטייל.

==ביוגרפיה==
ב-1911 הקים ריטפלד מפעל רהיטים, תוך כדי לימודי אדריכלות. ב-1918 הוא עיצב את הכיסא האדום וכחול, בהשפעת תנועת דה סטייל, אליה הצטרף כחבר כשנה מאוחר יותר. ב-1924 תכנן ריטפלד את "בית שרדר" שנחשב עד היום למבנה האדריכלי המאפיין באופן הטוב ביותר את רעיונות דה סטייל. הבניין היום הוא אתר מורשת עולמית, ונקרא בית ריטפלד-שרדר.

למעשה, ריטפלד היה היחיד בתנועת הדה סטייל שהתבלט בתחום האדריכלות והעיצוב ונתן פרשנות תלת-ממדית לרעיונות התנועה. ניתן לראות קשר הדוק בעיקר בין עבודותיו של הצייר פיט מונדריאן ליצירותיו של ריטפלד, אשר אימץ את תפישתו האסתטית. בבית שרדר, יש הדגשה של הקו ושל המישור ופירוק מוחלט של המסה. הצבעים בהם משתמש הם צהוב, אדום, כחול, לבן, שחור ואפור. כל אלמנט קווי או מישורי במבנה צבוע בצבע המדגיש את חופשיותו במרחב.

ריטפלד היה חבר בתנועה באופן רשמי עד לשנת 1928, אז גם הצטרף לארגון CIAM שהוקם באותה שנה על ידי האדריכל השווייצרי לה קורבוזיה.

==גלריה==
<gallery>
Rietveldschroderhuis.jpg|בית ריטפלד-שרדר, הולנד
Image:Rietveld chair 1.JPG|כיסא אדום וכחול
Image:Gerrit rietveld, sedia zigzag, 1932-34, 01.jpg|כיסא זיג-זג
</gallery>

==קישורים חיצוניים==

* 
* [http://www.greatbuildings.com/buildings/Schroder_House.html בית שרדר] באתר "Great Buildings Online".
* [http://www.galinsky.com/buildings/schroder/index.htm הסברים נוספים באנגלית על בית שרדר]
* 
* 

קטגוריה:אדריכלים הולנדים
קטגוריה:אדריכלים מודרניסטים
קטגוריה:דה סטייל
קטגוריה:אוטרכט: אישים
קטגוריה:חברי CIAM
קטגוריה:הולנדים שנולדו ב-1888
קטגוריה:הולנדים שנפטרו ב-1964
אמורית

אֱמוֹרִית או אָמוּרּית היא שפה נכחדת שמית עתיקה מן הענף הצפוני-מערבי אשר דוברה בפי שבטי האמורי השמיים הצפוניים, להם חשיבות רבה בדברי הימים המוקדמים של הסהר הפורה. היא מוכרת בעיקר משמות פרטיים ומילים מושאלות שאינם ממקור אכדי אשר תועדו בידי לבלרים כותבי אכדית בתקופת הברונזה,<ref name=":0"></ref> בנהריים, בעיקר מבבל, מרי, אללח', ואף אוגרית. בשל היותה מתועתקת לכתב יתדות הברתי, אמורית היא השפה השמית הצפון־מערבית העתיקה היחידה שתיעוד תנועותיה משמעותי.<ref name=":0"/> לעיתים מצויים שמות אלה גם בטקסטים מצריים מוקדמים.<ref>השוו למשל: </ref>

חקר השפה האמורית הוא בעיקרו אונומסטי, ומתבסס על אונומסטיקון השמות הפרטיים האמוריים.<ref name=":02"></ref>

האמורית היא השפה השמית המתועדת השנייה בקדמוניותיה, אחרי האכדית (אם מכלילים בתוכה את האבלאית), והשפה השמית הצפון־מערבית ואף השמית המרכזית המתועדת הקדומה ביותר.<ref name=":02" />

השם "שְׂנִיר" עבור הר חרמון מובא בתנ"ך () כשם אמורי.

== מאפיינים ==
מאפיינים ראויים לציון כוללים:

* האמורית מקיימת את ההבחנה השמית האופיינית בין צורות יִקְטֹל, המציינות פעולה שטרם נשלמה, לצורות קָטַל, המציינות פעולה שנשלמה. למשל, "Yantin Dagan" – "יתן דגון" (נת"נ); "Raṣa Dagan" – "רצה דגון" (רצ"י\ה). בשונה מן העברית והאכדית ובדומה לערבית שימרה האמורית את התנועה הסופית של הגוף ה-3 בצורות קָטַל (a-). תנועת האית"ן בצורות יִקְטֹל היא a בדומה לערבית ולהבדיל מן ה-i הנהוגה בעברית ובארמית.
* באמורית התקיימה תבנית פועל ובה עיצור שני דגוש, בדומה לבניין העברי פִּעֵל. למשל, "Yabanni-Il" – "יבנה אל" (בנ"י\ה).
* במספר מקרים בהם מופיע העיצור š בשפה האכדית, באמורית – בדומה לעברית ולערבית – מופיע העיצור h. לפיכך, הכינויים החבורים לנסתר ולנסתרת הם hu- "שלו" ו־ha- "שלה", ותחילית בניין הגרימה היא h ולא š כבאכדית.
* הכינויים החבויים לגוף הראשון בצורות קָטַל הם ti- (יחיד) ו־nu- (רבים), כמקובל בשפות שמיות צפון־מערביות.

== ראו גם ==

* אמורים
* שפות שמיות צפון־מערביות
* אטרוסקית

== לקריאה נוספת ==
<div class="mw-content-ltr">
* 
* 
* 
* 
* <ref></ref>
</div>

==קישורים חיצוניים==
* 
* 

== הערות שוליים ==

קטגוריה:שפות שמיות
קטגוריה:שפות נכחדות
קטגוריה:אמורים
קטגוריה:מסופוטמיה
קארלה

קארלה (באסטונית: Kärla, בגרמנית: Kergel) הייתה נפה אסטונית במחוז סארה שבאסטוניה. היא ממוקמת במערב האי סארמאה. ממזרח נמצאת נפת קארמה, מדרום סאלמה, ממערב למאנדה, מצפון-מערב קיהלקונה ומצפון מוסטיאלה.

שטחה של קארלה הוא 217 קמ"ר. בשנת 2014 אוכלוסייתה מנתה 1633. היישוב הגדול ומרכזי בקארלה ("בירת הנפה") הוא העיירה קארלה על שמה נקראת הנפה. ניתן למצוא בנפה 22 כפרים נוספים.

קארלה היא הנפה היחידה במחוז סארה שאין לה חוף ים.

במהלך הרפורמה המינהלית-טריטוריאלית בשנת 2017 אוחדו כל 12 העיריות באי סארמאה לעירייה אחת - כנסיית סאראמא.

==קישורים חיצוניים==

* 

קטגוריה:אסטוניה: נפות לשעבר
צחצוח שיניים

צחצוח שיניים
צחצוח שיניים הוא פעולה של קרצוף שיניים עם מברשת שיניים, בדרך כלל עם משחת שיניים. ניקוי בין השיניים (עם חוט דנטלי או מברשת) יכול להיות שימושי עם צחצוח שיניים, ויחד שתי הפעילויות הללו הן האמצעי העיקרי לניקוי שיניים, אחד ההיבטים העיקריים להיגיינת הפה.

==סיבות==
צחצוח שיניים כראוי מסייע במניעת עששת ומחלות חניכיים, הגורמות לפחות שליש מאובדן שיניים במבוגרים. אם לא מצחצחים שיניים בצורה נכונה ובתדירות גבוהה, זה עלול להוביל למינרלים ברוק, וליצור אבנית. בריאות שיניים ירודה נקשרה למחלות לב ולקיצור תוחלת החיים.

בעיות חמורות רבות נובעות מאי שמירה על היגיינת הפה. אי צחצוח שיניים גורם להצטברות חיידקים מזיקים על השיניים והחניכיים. חיידקים הגדלים בפה יכולים להדביק את החניכיים, ולאחר מכן יכולים לעבור לתוך כלי הדם. כאשר חיידקי דלקת חניכיים ופריודונטיטיס עוברים לתוך כלי הדם, הם יכולים לגרום להתנפחות ולכלי דם פגומים. כלי דם נסתמים, מקשים על זרימת הדם ועלולים להוביל לקרישי דם, התקפי לב ושבץ. למרות שהמחקר בבית הספר לרפואה בהרווארד צפה ב"שאריות של חיידקי הפה בתוך כלי דם של טרשת עורקים רחוקים מהפה", ישנם גורמים נוספים הכוללים מגדר, צריכת אלכוהול, סוכרת, פעילות גופנית, עישון והיסטוריה משפחתית של בעיות לב שעלולות להגביר את הסיכון למחלת עורקים כליליים. גורמים אלו מקשים לשפוט עד כמה אי צחצוח שיניים מעלה את הסיכון למחלת לב כלילית, אך קיים מתאם מוכח בין בריאות פה לקויה למחלת לב כלילית.

תופעת לוואי שלילית נוספת של אי צחצוח שיניים היא מחלת נשימה או ריח רע מהפה. לפי איגוד רופאי השיניים האמריקאי , אי צחצוח נכון מאפשר לשאריות מזון להצטבר על השיניים, קו החניכיים ועל פני הלשון. הרובד מוביל להצטברות חיידקי חניכיים ופריודונטיטיס, מה שמייצר ריח רע. ריח רע מהפה הוא נפוץ מאוד, ורוב האנשים חווים זאת, אך אי צחצוח שיניים מגביר את הסיכון. איגוד רופאי השיניים האמריקאי קובע כי צחצוח שיניים נכון מסיר חיידקים התורמים לריח מהפה ומשפר את היגיינת הפה.

==קישורים חיצוניים==

==הערות שוליים==

קטגוריה:רפואת שיניים
יהושבע

יְֹהוֹשֶבַע (בדברי הימים: יְֹהוֹשַבְעַת) - בתו של יורם מלך יהודה, אחותו של אחזיהו המלך. על פי דיברי הימים הייתה אשתו של יהוידע הכהן. הסתירה את התינוק יואש מפני עתליה, ובכך הצילה את חייו.

נמנתה במדרש בין 23 "נשים ישרות גדולות בצדקות" שהיו בישראל.

==הצלתו של יואש==
סיפור החבאתו של יואש מסופר בספר מלכים-ב יא, א-ג; ובספר דברי הימים-ב כב, י-יב.

לאחר מות המלך אחזיהו בידי יהוא, הרגה אמו, עתליה, את כל זרע הממלכה - הזכרים שבצאצאיה. יואש היה בנו של אחזיה, ויהושבע מילטה אותו, והחביאה אותו בעלייה שמעל קודש הקדשים. 

היכן הוסתר יואש? הכתוב אומר "בחדר המיטות". ובכך נחלקו אמוראים במדרש:
:"רבי אלעזר אומר: בעליית בית המקדש היה טמון. רבי שמואל בר נחמן אמר: בתאים היה טמון. א"ר: נראין דברי רבי אלעזר בימות החמה ודברי רבי שמואל בימות הגשמים."

במדרש נאמר על הסתרתו של יואש בבית המקדש הפסוק "כִּי יִצְפְּנֵנִי בְּסֻכֹּה בְּיוֹם רָעָה יַסְתִּרֵנִי בְּסֵתֶר אָהֳלוֹ בְּצוּר יְרוֹמְמֵנִי".

==ראו גם==
*יהוידע הכהן
*יואש (מלך יהודה)
==הערות שוליים==

קטגוריה:נשים בספרי נביאים
קטגוריה:אישים בספר מלכים
קטגוריה:נשים במאה ה-9 לפנה"ס
קטגוריה:יהודי המאה התשיעית לפנה"ס
קרל קאוטסקי

קרל קאוּטְסְקי (Karl Kautsky מבטאים קׇרְל קׇאוּצקי ; 18 באוקטובר 1854 – 17 באוקטובר 1938) היה הוגה דעות צ'כי-אוסטרי חשוב באידאולוגיה הסוציאל-דמוקרטית, ודמות מפתח במרקסיזם בהיותו עורך הכרך הרביעי של "הקפיטל", ספרו של קרל מרקס.

== ביוגרפיה ==
קאוטסקי נולד בפראג, ולמד היסטוריה ופילוסופיה באוניברסיטת וינה ב-1874. ב-1875 הצטרף למפלגה הסוציאל-דמוקרטית של אוסטריה. בין 1885 ל-1890 חי בלונדון, היכן שהפך לידידו הקרוב של פרידריך אנגלס. ב-1891 היה בין כותבי "תוכנית ארפורט", מצעה של המפלגה הסוציאל-דמוקרטית של גרמניה (SPD). יחד עמו השתתפו בכתיבת המצע גם אוגוסט בבל ואדוארד ברנשטיין.

לאחר מות אנגלס ב-1895 היה קאוטסקי לאחד התאורטיקנים המובילים של הסוציאליזם, והוביל זרם שמאלי ב-SPD אותה הנהיג בבל. הוא נשאר בשורות המפלגה כאשר רוזה לוקסמבורג והאגף השמאלי של המפלגה פרשו ממנה בשל תמיכתה בעמדה הגרמנית במלחמת העולם הראשונה, אך בשנת 1917 הצטרף לאדוארד ברנשטיין והוגו האזה שפרשו על מנת להקים את "המפלגה הסוציאליסטית הבלתי תלויה", בה היה חבר עד 1919. ב-1922 שב והצטרף ל-SPD.

ב-1882 ייסד קאוטסקי את כתב העת "די נויה צייט" (Die Neue Zeit – 'הזמן החדש'), שאותו המשיך לערוך עד לשנת 1917. כן כתב ספר "הדרך אל העוצמה" (Der Weg zur Macht) בשנת 1909. הוא התעניין מאוד בחקר הדת כתופעה היסטורית, ופרסם בשנת 1908 את הספר "יסודות הנצרות" (Der Ursprung des Christentums).
 
לנין תיאר את קאוטסקי בספרו "המהפכה הפרולטרית והרנגאט קאוטסקי" כבוגד באינטרס מעמד הפועלים, זאת משום שקאוטסקי חשב שהמדינה הבורגנית "תגווע" וכך תקום מדינה סוציאליסטית. כמו כן, טען לנין שקאוטסקי מסרס את המרקסיזם עד כדי הפיכתו לחסר כל משמעות. קאוטסקי, מצידו, ביקר את לנין במסה משנת 1934 בשם "מרקסיזם ובולשביזם: דמוקרטיה ודיקטטורה" בה קבע כי "הבולשביקים תחת הנהגת לנין הצליחו לשלוט בכוחות המזוינים בפטרוגרד ולאחר מכן במוסקבה, וכך הניחו את היסודות לדיקטטורה חדשה, במקום הדיקטטורה הצאריסטית הישנה"[http://www.marxists.org/archive/kautsky/1934/bolshevism/index.htm]

ב-1914 פרסם את ספרו "גזע ויהדות", שבו קיבל את הסטראוטיפ היהודי השלילי של מרקס וייחס ליהודים סגידה להון ואהבת מסחר. הוא טען שעם התמוטטות הקפיטליזם תיעלם היהדות, אך בינתיים דרש מהיהודים להפטר מדתם ולהצטרף למאבק הפרולטרי. 

קאוטסקי חי בברלין ברובע פרידנאו במשך שנים רבות. אשתו, לואיז קאוטסקי, הייתה חברה קרובה של רוזה לוקסמבורג, שחיה אף היא בפרידנאו. כיום ישנו שלט זיכרון בבית בזאארשטארסה 14 שבו חי הזוג. קאוטסקי מת בגלות באמסטרדם בגיל 84.

== מספריו ==
* השאלה האגרארית, מרחביה: הקיבוץ הארצי השומר הצעיר, 1941.
* תנועות קומוניסטיות בימי הביניים מרחביה: ספריית פועלים, הוצאת הקיבוץ הארצי השומר הצעיר, 1949.
* התפיסה המאטריאליסטית של ההיסטוריה, תל אביב: הקיבוץ המאוחד, 1949.
* משנתו הכלכלית של קארל מארכס: מוסברת ומפורשת, תל אביב: הקיבוץ המאוחד, 1956.

== קישורים חיצוניים==

* [http://www.marxists.org/archive/kautsky/index.htm ארכיב האינטרנט של קאוטסקי]
* [http://benyehuda.org/levinson/idelson_kautsky.html המאמר "קרל קאוטסקי על היהודים"] מאת אברהם אידלסון בתרגום אברהם לוינסון, בפרויקט בן-יהודה
* 
* 
* 

קטגוריה:סוציאל-דמוקרטים
קטגוריה:תאורטיקנים במדע המדינה
קטגוריה:מרקסיסטים
קטגוריה:פילוסופים צ'כים
קטגוריה:פילוסופים אוסטרים
קטגוריה:פילוסופים גרמנים
קטגוריה:חברי המפלגה הסוציאל-דמוקרטית של גרמניה
קטגוריה:גרמנים מצ'כיה
קטגוריה:בוגרי אוניברסיטת וינה
קטגוריה:צ'כים שנולדו ב-1854
קטגוריה:אוסטרים שנולדו ב-1854
קטגוריה:נפטרים ב-1938
קטגוריה:אוסטרים שנפטרו ב-1938
חומצה פלואורואנטימונית

חומצה פלואורואנטימונית, H<small>2</small>FSbF<sub>6</sub>, היא תערובת אנאורגנית של חומצה הידרופלואורית (HF) ואנטימון שש-פלואורי (SbF<sub>6</sub>) והיא מערכת הסופר-חומצה החזקה ביותר שנתגלתה. נוסחת החומצה ההידורפלואורית שנרשמת היא <sup><big>+</big></sup>H<sub><big>2</big></sub>F, כיוון שמתקיים קשר מימני בו נוצר קשר בין זוג אלקטרונים הבלתי קושרים של אטום הפלואור לאלקטרון הקושר של המימן (עקב הפרשי אלקטרושליליות). חומר זה נקרא גם פלואורוניום.

במערכת החומצה הפלואורואנטימונית, החומצה הפלואורית משחררת פרוטון (<sup>+</sup>H) ונוצר הבסיס המוצמד (<sup>-</sup>F). יון הפלואוריד יוצר קשר קואורדנטיבי עם האנטימון החמש פלואורי.

הנוסחה לקבלת חומצה פלואורואנטימונית היא:
: <sup><big>-</big></sup>2HF ⇌ H<sub>2</sub>F<sup>+</sup> + F
: SbF<sub>5</sub> + F<sup>−</sup> → SbF6
: ניסוח נטו:
: <sup>+</sup>SbF<sub>5</sub><sup>-</sup>+2HF<sup>+</sup>→SbF6<sup>-</sup>+H<sub>2</sub>F
: ניסוח הנטו אינו בשיווי משקל והתגובה היא אקסותרמית.
: חומצה זו ידועה לשמצה בשל חוזקה לשבור קשרים פחמימנים.
התוצאה של תהליך זה הוא פרוטון חופשי ואניון אוקטאהדרלי של אנטימון שש פלואורי.

האנטימון שש-פלואורי הוא נוקלאופיל חלש ואחד הבסיסים החלשים ביותר שקיימים.
הפרוטון החופשי שנוצר בעת תהליך המערכת הוא זה שהופך את המערכת לחומצית במידה מדהימה.

החומצה הפלואורואנטימונית היא חזקה פי 2x10<sup>19</sup> (עשרים קוונטיליון) מחומצה גופרתית בריכוז של 100%.
את הדיסוציאציה האוטומטית של החומצה הפלואורו אנטימונית ניתן לתאר כך:
תיאור מערכת החומצה הפלואורואנטימונית

==בטיחות==
חומר משתך ורעיל במיוחד שמגיב בתגובה אקסותרמית חזקה במיוחד עם מים. חימום החומצה עלול לגרום לשחרור כמות רבה של גז פלואור רעיל. יש להחזיק את החומר במיכל עשוי טפלון, כיוון שהוא ממס זכוכית באופן מיידי. עבודה עם ציוד מגן היא בגדר חובה: חומצה מרוכזת יכולה להמיס בשר חשוף עד העצם, ולהגיב באלימות רבה עם מים הנמצאים במחזור הדם.

==קישורים חיצוניים==

==הערות שוליים==

קטגוריה:חומצות
מסדר הדרקון

שחזור של סמל המסדר
מסדר הדרקון (בגרמנית: Drachenorden, בלטינית: Societas Draconistrarum) היה מסדר צבאי נוצרי של אצילים שנוסד על ידי זיגמונד, קיסר האימפריה הרומית הקדושה ורעייתו ברברה צילי ( Barbara Cilli 1451 - 1390/95), בתקופה שכיהן כמלך הונגריה על מנת שחברי המסדר יגוננו על המשפחה המלכותית ועל הכנסייה הקתולית. חברי המסדר כונו בשם "דרקוניסטים". בהקמתו, ב-12 בדצמבר 1408, נועד המסדר למאבק נגד ה"הכופרים והסכיסמאטיים". בשלושת עשורים הראשונים לקיומו עיקר מאבקו כוון נגד ה"כפירה" ההוסיטית בצ'כיה. מאוחר יותר, הוא ביקש לפנות אל המאבק באימפריה העות'מאנית.

אחד מחברי המסדר, החל משנת 1431, היה הנסיך הרומני ולאד השני "הדרקון" והועלתה השערה שכינויו "השד" (ברומנית "דרקול"), נובע מהיותו דרקוניסט. בנו, ולאד המשפד (Vlad Ţepeş) "ולאד צפש" במקור, כונה ברומנית גם "דרקוליה" Drăculea (השד הקטן) ונתן השראה לדמות האגדית של הרוזן הערפד דרקולה. 
סמל המסדר היה דרקון שזנבו כרוך סביב צווארו ויוצר בכך מעגל, כמו מעגל חברי המסדר.

==מבנה המסדר==
[[מרגרטה הבתולה עם דרקון, איור מ-1440 לערך]]
במעגל הראשון מספר חברי המסדר המקורי היה 24 ועם מותו של אחד מהם התמנה אחר במקומו. העומד בראש המסדר, Maestru magnificus, היה מלך הונגריה וסביבו חמישה מגינים הנושאים את הדרגה מרשל. גם ליתר חברי המסדר היו מגינים במספר לא קבוע.

הפטרונים הרוחניים של המסדר היו גאורגיוס הקדוש, המלאך מיכאל ומרגרטה הבתולה.

==קישורים חיצוניים==

* [http://books.google.co.uk/books?id=qVwf89hVXWAC&pg=PA8&lpg=PA8&dq=Sch%C3%A4%C3%9Fburg+Vlad++geburt&source=bl&ots=slgxvjhDar&sig=Ue54TVcvr467PVlAzjuiJr3i7WU&hl=iw&sa=X&ei=FtsdT8-KAsiCtQaC4fTQDA&ved=0CCQQ6AEwAQ#v=onepage&q=Sch%C3%A4%C3%9Fburg%20Vlad%20%20geburt&f=false Heiko Haumann Dracula Leben umd Legende, C.H.Beck - München 2011,] 
* [http://theo-phyl.blogspot.co.il/2010/01/memorie-istorica-ordinul-dragonului-si.html#more Memorie Istorică: Ordinul Dragonului 1/2] 
* [http://theo-phyl.blogspot.co.il/2010/01/memorie-istorica-ordinul-dragonului-22.html#more Memorie Istorică: Ordinul Dragonului 2/2] 

==הערות שוליים==

קטגוריה:מסדרים צבאיים נוצריים
סמל קומורו

סמל קומורו מורכב מחצי סהר אשר מופיע גם בדגלה הלאומי. במרכז הסהר מופיעים ארבעה כוכבים המייצגים את ארבעת איי המדינה. מעל הסהר ישנה שמש זורחת ממנה יוצאים שמונה קרניים. מסביב לנקודה המרכזית בסמל, כתוב שם המדינה בצרפתית וערבית.

הסמל תחום בצידיו על ידי שני ענפי זית, ועל ידי סרט הנושא את המוטו הלאומי של המדינה, "אחדות, צדק, קידמה", בחלקו התחתון.

== ראו גם ==

==קישורים חיצוניים==

קומורו

קטגוריה:קומורו: סמלים לאומיים
קומורו
רוקבילי

פוסטר רוקבילי משנות החמישים
רוקבילי (rockabilly) הוא אחד מסגנונותיו המוקדמים ביותר של הרוק אנד רול, שהתפתח בראשית שנות ה-50 בארצות הברית. הרוקבילי הוא שילוב של קאנטרי ורית'ם אנד בלוז, ומשלב גם מאפיינים של בלוגראס. לעומת הרוק, שבא והתפתח בעקבותיו, הרוקבילי הוא בעל צליל פשוט ושלושת כלי הנגינה העיקריים בו, לצד הזמר, הם גיטרה אקוסטית, קונטרבס ותופים. לעיתים נוספות גם גיטרה חשמלית ופסנתר<ref></ref>.

מקור השם "רוקבילי" הוא הלחם של המילים "רוק" ו"הילבילי" (hillbilly), מונח המתייחס למוזיקת הקאנטרי, שנודעה באותה תקופה גם בכינוי "מוזיקת הילבילי".

סגנון הרוקבילי התפתח במקור בעיקר באזורי דרום ארצות הברית, אולם במהלך אמצע וסוף שנות ה-50 הגיע לשיא הפופולריות שלו, עת היה נפוץ ברחבי ארצות הברית כולה. בין האמנים הבולטים שפיתחו את הסגנון והרחיבו את תפוצתו הם אלביס פרסלי בתחילת דרכו, ביל היילי, ליטל ריצ'רד, ג'וני קאש, באדי הולי, קארל פרקינס, ריקי נלסון ואדי קוקרן. הרוקבילי הותיר השפעה מכרעת על התפתחותה של מוזיקת ותרבות הרוק כולה, והיווה מקור השראה גם ללהקות רוק בריטיות רבות, כגון הביטלס והרולינג סטונז, שבמהלך שנות השישים יגיעו ויכבשו את המצעדים האמריקניים (הפלישה הבריטית).
החל מראשית שנות ה-60 דעך סגנון הרוקבילי, כתוצאה מהשינויים שהתחוללו בטעם הקהל בארצות הברית, אף שבבריטניה נותר הסגנון פופולרי עד לאמצע העשור. מותו של באדי הולי בתאונת מטוס ב-1959, וגיוסו של פרסלי לצבא האמריקני ב-1958, הם בין האירועים המרכזיים שהשפיעו על דעיכת הסגנון. אף על פי כן, בשנות השבעים והשמונים שב הרוקבילי לתחייה מחודשת, כחלק ממגמה כללית של חזרה לשורשיה של מוזיקת הרוק, עם הופעתן של להקות צעירות כמו הסטריי קאטס ובלו אנג'ל שחידשו את הסגנון.

==תרבות הרוקבילי==
רוקבילי ביפן
סגנון פינאפ הטיפוסי לרוקבילי מודרני
החל משנות השמונים, ובאופן מוגבר בתחילת המאה ה-21, החלו להתקיים קהילות רוקבילי ברחבי העולם. מה שמאחד את הקהילות הללו הוא שילוב של אהבת מוזיקת רוקבילי או רוק שורשי (Root Rock)-- כולל הגרסאות המודרניות כגון Neo-Rockabilly, Horror-billy, ו- Psycho-billy, וכן מוזיקת סווינג, בנוסף לאהבה לאופנת וינטג' ורטרו, בעיקר מהתקופות הקלאסיות של מוזיקת הרוקבילי, עם נטייה לביגוד ואביזרים שהושפעו מעולם הבורלסק ו"נערות פינאפ" (באנגלית: Pinup girls). הסגנון הוא פופולרי במיוחד בקהילות קוויריות ופמיניסטיות.

==קישורים חיצוניים==

* 

== הערות שוליים ==

קטגוריה:סגנונות מוזיקליים
קטגוריה:סגנונות רוק
קטגוריה:רוק
קטגוריה:סגנונות אופנה
קטגוריה:תרבויות
קטגוריה:נוסטלגיה
קטגוריה:שנות ה-1950
קטגוריה:רטרו
מוסטיאלה

הנפות במחוז סארה. מוסטיאלה מצוינת על ידי מספר 7

מוסטיאלה (באסטונית: Mustjala; בגרמנית: Mustel) הייתה נפה אסטונית במחוז סארה שבאסטוניה. היא ממוקמת במערב האי סארמאה. ממזרח נמצאת נפת לייסי, מדרום-מזרח קארמה, מדרום קארלה, ומדרום-מערב קיהלקונה.

שטחה של מוסטיאלה 235 קמ"ר ובשנת 2006 אוכלוסייתה מנתה 932 נפשות. היישוב הגדול ומרכזי במוסטיאלה ("בירת הנפה") הוא העיירה מוסטיאלה (765 תושבים) שעל-שמה נקראת הנפה ובנמצא גם 21 כפרים נוספים.

נפת מוסטיאלה הוזכרה לראשונה בכתב בשנת 1645.

היערות והחופים שלא נגעו בהם יד-אדם מושכים תיירים בקיץ. בכפר ווֹמה, בשנת 1986, נמצאו שרידים של התיישבות אנושית מתקופת האבן.

במהלך הרפורמה המינהלית-טריטוריאלית בשנת 2017 אוחדו כל 12 העיריות באי סארמאה לעירייה אחת - כנסיית סאראמא.

==קישורים חיצוניים==

* 

קטגוריה:אסטוניה: נפות לשעבר
חירות חיובית

חירות חיובית היא מונח או תפישה בפילוסופיה פוליטית. הוזכרה ונותחה לראשונה כתפישה נפרדת של החירות על ידי תומאס היל גרין, אך תיאורה החשוב ביותר הוא פרי-עטו של ישעיה ברלין. תפישה זו מתייחסת להזדמנות או ליכולת של היחיד לפעול למען הגשמה-עצמית; זאת בניגוד לתפישת החירות השלילית, שמתייחסת לחופש מכפייה.

חירות חיובית מתוארת לעיתים קרובות כחופש להשיג מטרות מסוימות, ואילו חירות שלילית כחופש מכפייה חיצונית. החירות החיובית מודגשת על ידי אנשי השמאל, ואילו החירות השלילית חשובה במיוחד לאלה שנוטים לליברטריאניות. יחד עם זאת, הרוב בשני צידי המתרס הפוליטי מסרב להכיר בחשיבותה ואף בעצם קיומה של ההבחנה בין שתי החירויות. ג'רלד מק'קלום, למשל, מאמין שברלין טעה ושקיימים בחברה מכשולים נוספים לחירות חוץ מאמצעי הכפייה או המניעה שננקטים על ידי השלטונות או פורעי-החוק. לטענתו, ה"חופש" שברלין התייחס אליו אינו חופש כלל.

בקרב הימנים, חלק מן השמרנים מאמצים צורות מסוימות של חירות חיובית. למשל, פוריטנים, כמו קוטון מאדר, התייחסו בכתביהם לעיתים קרובות לחירות, אך התמקדו בחופש מחטא (דחפים מיניים וכדומה); למען חופש כזה, הפוריטנים אף היו מוכנים לוותר על חופש מממשל ולהכיר בחשיבותה של חירות חיובית – חירות כתנאי חיובי לפעילות רצונית ולא כחופש ממגבלות מכוונות שמוטלות עליה. אנרכיסטים ואחרים בשמאל רואים את החירות החיובית והחירות השלילית כתלויות זו בזו ולכן כבלתי-ניתנות להפרדה. 

ישעיה ברלין הפגין חשדנות רבה כלפי חירות חיובית תוך כדי תיאורה. לטענתו, הרדיפה אחרי חירות חיובית יכולה להוביל למצב, שבו המדינה תכתיב לאזרחיה דרך חיים מסוימת, שלדעתה היא הרציונלית ביותר ולפיכך האזרחים צריכים להשתוקק אליה ללא קשר לרצונותיהם הממשיים.

מגיניה של החירות החיובית טוענים שההשלכות הטוטליטריות לא מתחייבות ממנה ושיש הבדל גדול בין ממשלה המספקת לאזרחיה חירות חיובית לממשלה המתיימרת לקבל בשבילם החלטות. לדבריהם, כל ממשלה דמוקרטית שתתמוך בחירות חיובית לא תיתקל בבעיות שתוארו על ידי ברלין, משום שממשלה כזו לא תהיה במעמד שיאפשר לה להתעלם מרצונותיהם של בני-האדם או החברה. בנוסף לכך, רבים בשמאל רואים בחירות חיובית ערובה לשוויון זכויות בתחומים כמו חינוך ותעסוקה. הם גם חושבים שחירות חיובית מגינה מפני אפליה; ניתן למשל לראות כחירות חיובית את זכותה של אישה לקבל בראיון עבודה אותו יחס שגבר זוכה לו.

== לקריאה נוספת ==
* ישעיהו ברלין, ארבע מסות על חירות (עברית: יעקב שרת), תל אביב: רשפים, תשל"א

קטגוריה:מדע המדינה
קטגוריה:מונחים בפילוסופיה
קטגוריה:פילוסופיה מדינית
אני תמיד אדע מה עשית בקיץ האחרון

אני תמיד אדע מה עשית בקיץ האחרון (באנגלית: I'll Always Know What You Did Last Summer) הוא סרט אימה שבוים על ידי סילבן וויט ונכתב על ידי מייקל ד. וייס. סרט זה הוא הסרט השלישי בסדרת סרטי "אני יודע מה עשית בקיץ האחרון", ובניגוד לשני הסרטים הקודמים, הסרט לא הופץ בקולנוע, אלא יצא ישירות ל-DVD.

==עלילה==
חבורת צעירים מחליטים לארגן מתיחה לחבר לרגל ה-4 ביולי, יום העצמאות האמריקאי. הם שמעו על האגדה של הרוצח המחופש לדייג, ומחליטים לחקות את המעשה. לכאורה התוכניות מבוצעות כמתוכנן, אך לבסוף הן משתבשות וחברם נהרג. לאחר שיחה, החבורה מחליטה לשכוח מכל העניין. לאחר שנה, החבורה נפגשת בשנית, לאחר שנשלחה הודעת SMS לאחת מהחברות, שתוכנה "אני יודע מה עשית בקיץ האחרון". ארבעת הימים שלאחר קבלת ההודעה הם גורליים: בכל יום החבורה מנסה למצוא את הרוצח ולנסות להתחמק ממנו.

==צוות שחקנים==
* ברוק נבין - אמבר ויליאמס
* דייוויד פיקטו - קולבי פטרסון
* טורי דה ויטו - זואי
* בן אסטר - לאנס
* סת' פאקרד - רוג'ר
* ק.ק. קלייד - שריף ג'ון הפנר
* קלייטון טיילור - פי.ג'יי דייוויס
* מייקל פלין - שריף דייוויס
* בריטני ניקול לארי - קים
* סטאר לה פוינט - קלי
*לוי ויטלוק - מיטש
* דון שאנקס - בן ויליס
*ג'וניור ריצ'רד - מבצע בודד

==קישורים חיצוניים==

קטגוריה:סרטי 2006
קטגוריה:סרטי אימה מ-2006
קטגוריה:סרטי נעורים אמריקאיים
קטגוריה:סרטים שיצאו ישירות בפורמט לצפייה ביתית
קטגוריה:סרטי המשך אמריקאיים
קטגוריה:סרטי אל-מתים
קטגוריה:סרטי אימת-חג
קטגוריה:אני יודע מה עשית בקיץ האחרון
קטגוריה:סרטי אימה על-טבעיים אמריקאיים
קטגוריה:סרטי סלאשר אמריקאיים
חוג קרייזאו

פטר יורק פון וארטנבורג עומד בפני בית הדין העממי
חוג קרייזאו (בגרמנית: Kreisauer Kreis) הוא כינויה של קבוצת אינטלקטואלים שפעלה בגרמניה הנאצית, בראשות הרוזן הלמוט ג'יימס פון מולטקה, צאצא לבית האצולה הצבאי מולטקה, שהקבוצה התכנסה באחוזתו הקרויה "קרייזאו". 

מולטקה פעל בשיתוף פעולה עם הרוזן פטר יורק פון וארטנבורג. השניים אספו סביבם קבוצה מגוונת, שכללה את המשפטן הנס ברנד פון האפטן, אחיו של ורנר פון האפטן שהיה בעל תפקיד מפתח בקשר, את ד"ר יוליוס לבר, את ד"ר אדם פון טרוט צו זולץ, עורך דין ודיפלומט, ואת ד"ר אויגן גרסטנמייר, איש כמורה ופילוסוף. כל אחד מחבורה זו תרם את חלקו בניסיון ליצור דמות של גרמניה הרצויה לאחר המלחמה ולתת לקשר רקע אידאולוגי. נראה כי הם גיבשו צורה מרוככת של סוציאל-דמוקרטיה, הנשענת על יסודות נוצריים. 

קבוצת קרייזאו הייתה בקשר עם קבוצת הקושרים במטה הכללי, אנשי קשר העשרים ביולי, דרך הגנרל בדימוס לודוויג בק, ועם גורמים נוספים, וראש עיריית לייפציג, קרל פרידריך גרדלר. כן קיימה הקבוצה קשר עם אלן דאלס, מהמודיעין האמריקני, קשר שאותו קיים הדיפלומט אדם פון טרוט צו זולץ.

עם זאת, קבוצת קרייזאו לא הייתה מעולם קבוצת קושרים פעילה, כי אם מועדון ויכוחים בעל אופי אידאולוגי, אשר עסק יותר בשאלות הנוגעות לטיבו של המשטר הרצוי, מאשר בשאלות הנוגעות להפלת המשטר הקיים. למרות כל אלו, שילמו חברי החוג בחייהם על פעילות זו - בעקבות קשר העשרים ביולי נאסרו והוצאו להורג רבים מאנשי החוג, ובהם הלמוט ג'יימס פון מולטקה, פטר יורק פון וארטנבורג ואדם פון טרוט צו זולץ.

== ראו גם ==
* ההתנגדות הגרמנית לנאציזם
* מבצע ולקיריה
* קלאוס שנק פון שטאופנברג
* מאורת הזאב
* הוורד הלבן

==קישורים חיצוניים==

קטגוריה:ארגונים מתנגדים גרמנים למשטר הנאצי
ההסכמה הקטנה

הארצות החתומות על ה"הסכמה הקטנה": רומניה, צ'כוסלובקיה ויוגוסלביה
ההסכמה הקטנה או האנטנטה הקטנה (על משקל ההסכמה הלבבית) הייתה ברית בין צ'כוסלובקיה, ממלכת יוגוסלביה ורומניה.

ההסכמה הקטנה נוצרה בשנים 1920–1921 ביוזמת המדינאי הצ'כי אדווארד בנש והופנתה כנגד הונגריה ושאיפותיה לשינוי גבולותיה עם מדינות ההסכמה הקטנה. בנות הברית התנגדו לשובו לשלטון של בית הבסבורג ונתמכו על ידי צרפת שחתמה על בריתות נפרדות עם כל אחת ממדינות ההסכמה הקטנה. (ב-25 בינואר 1924 עם צ'כוסלובקיה).

התחלת ברית זו צוינה ב-14 באוגוסט 1920 על ידי החתימה בבלגרד של ההסכם ל"ברית הגנתית" בין צ'כוסלובקיה ובין "ממלכת הסרבים, הקרואטים והסלובנים", לימים ממלכת יוגוסלביה.
ב-23 באפריל 1921 נחתם בבוקרשט הסכם דומה בין צ'כוסלובקיה ובין רומניה. הברית הושלמה ב-7 ביוני 1921 על ידי חתימה בבלגרד של הסכם בין רומניה ובין ממלכת הסרבים, הקרואטים והסלובנים. סוכם בשנת 1929 על "מסמך כללי לפיוס, בוררות ולהסדר משפטי"
בין שלוש חברות הברית והוא נחתם בבלגרד ב-29 במאי 1929.
מאמציו של שר החוץ הרומני ניקולאה טיטולסקו הביאו לניסיון לחזק את הברית על ידי חתימה בז'נבה ב-16 בפברואר 1933 על "ברית ארגונית".

ההסכמה הקטנה פעלה בתיאום עם ההסכמה הבלקנית. הברית החלה להתפורר בשנת 1936 והתפרקה סופית בשנת 1938 בעקבות הסכם מינכן כשהערבות הצרפתית לגבולות צ'כוסלובקיה לא יושמה. בשנת 1939 צ'כוסלובקיה נמחקה לחלוטין מעל המפה. בשנת 1941 בא גם תורה של ממלכת יוגוסלביה שפורקה על ידי הכובשים הגרמנים בברית עם הונגריה, איטליה, בולגריה ורומניה כחלק ממדינות הציר.

==קישורים חיצוניים==

* 

==הערות שוליים==

קטגוריה:ממלכת רומניה: אמנות והסכמים
קטגוריה:ממלכת יוגוסלביה: אמנות והסכמים
קטגוריה:צ'כוסלובקיה: היסטוריה
קטגוריה:אמנות והסכמים במאה ה-20
קטגוריה:ממלכת רומניה
B.P. Empire

B.P. Empire הוא האלבום השלישי של הרכב הטראנס הישראלי אינפקטד מאשרום.
באלבום ניכר שינוי בסגנון ההרכב: סגנון הטראנס נטה לכיוון ה"קלאב טראנס", בזמן שמשתלבים בו סגנונות מוזיקה שונים, מג'אז ועד אמביינט ומוזיקה קלאסית.

==אופי האלבום ושמו==
האלבום משלב סגנונות שנחשבו לחדישים בשנים אלו כאשר סגנונות הטראנס ה"קלאסי" והקלאב טראנס שנחשבו לבעלי B.P.M. (מקצב הפעימות לדקה - מפעם) גבוה יותר נכנסו לתודעה, ומכאן שם האלבום - משחק מילים של האותיות B.P.M עם העובדה שבשנים אלו הטראנס הישראלי היה בשיאו ונפוץ מאוד בכל רחבי העולם - "הממלכה" (Empire) היא ממלכת הטראנס - ישראל.

== הצלחת האלבום ==

האלבום הגיע למעמד של אלבום זהב,<ref></ref> ומכיוון שסגנונו מותאם למועדונים החל ההרכב להופיע גם במועדוני לילה ולא רק במסיבות טבע כמו שעשה ההרכב עד ליציאת האלבום הזה.

== הרצועות באלבום ==

==דגימות קול==
* הטראק B.P.Empire מכיל דגימת קול מהסרט גוסט דוג: דרכו של סמוראי (1999). (הציטטה עצמה מהסרט, ""It is a good viewpoint to see the world as a dream..."" לקוחה בעצמה מהספר הגאקורה)
* הטראק Noisemaker מכיל דגימת קול מהסרט נשמות תועות (2000, בכיכובה של וינונה ריידר).

== קישורים חיצוניים ==

==הערות שוליים==

קטגוריה:אלבומי זהב בישראל
קטגוריה:אלבומי אינפקטד מאשרום
קטגוריה:אלבומי חברת BNE
סכו"ם

סכו"ם לדוגמה

סכו"ם הם כלי האכילה המרכזיים בתרבות המערבית. ראשי התיבות הם של סכין, כף ומזלג. עם זאת, גם הכפית נחשבת לכלי מזון מרכזי ולחלק מהסכו"ם.

== חומרים ==
בעבר היה הסכו"ם עשוי בדרך כלל מכסף או מפיוטר ששימשה ליצירת סכו"ם יותר זול. בנוסף, סכינים מסוימים היו עשויים מפלדה, על מנת לחתוך בצורה יעילה יותר.

הכף גולפה תחילה מעץ ועד היום נמשך השימוש בכפות מעץ.

החל מהמאה ה-19 גבר השימוש בניקל כסף כדי ליצור סכו"ם יותר זול, וכיום רוב הכלים מיוצרים מפלדת אל חלד.

בנוסף לשימוש במתכות, החל במאה ה-20 גם ייצור סכו"ם מפלסטיק, לשימוש חד פעמי.

==קישורים חיצוניים==

*[https://web.archive.org/web/20081228130334/http://www.seo-site.co.il/amitay/?p=32 ההיסטוריה של הסכו"ם]
* 
* 

קטגוריה:כלי אכילה
המסך המפוצל (אתר אינטרנט)

לא ממוסגר
"המסך המפוצל" היה אתר אינטרנט ישראלי שעסק בטלוויזיה בישראל ומחוצה לה.

האתר הוקם ב-11 ביולי 2001 על ידי ברק דיקמן ושגיא אישה. באתר התפרסמו טורים, כתבות, ביקורות, מאמרים ותכנים מגוונים הנוגעים לעולם הטלוויזיה בישראל ומחוצה לה.

האתר הפסיק את פעילותו ב-31 בדצמבר 2014 לאחר 13 שנים, והועבר למצב ארכיון.

==מדורי האתר==
*"אסור לפספס" – טור המלצות טלוויזיה וקולנוע. את הטור הראשון פרסם ברק דיקמן ב-26 במרץ 2002 ומאז התפרסם באופן יומיומי על ידי כותבים מתחלפים.
*"הממיר" – טור שהתפרסם מדי יום ראשון בבוקר וסיכם את השבוע שחלף בטלוויזיה בישראל.
*"מה רואים" – אינדקס סדרות נרחב שהכיל ביקורת לסדרות רבות מהארץ ומהעולם.
*"מה המצב ישראל/אמריקה" – טבלת סדרות המפרטת את לו"ז שידורן בארץ ובארצות הברית.
*"תנועת צופים" – ביקורות סדרות מחו"ל; בדרך כלל התפרסם מיד לאחר שידור הפרקים בחו"ל.
*"הקרב על הרייטינג" – סיקור נתוני הרייטינג של הרשתות האמריקאיות.

==פורומים באתר==
*חדשות – עיקרו אייטמים חדשותיים אקטואליים מתחום הטלוויזיה בארץ בעולם.
*מה רואים – דיונים על סדרות ותוכניות המשודרות בארץ ובעולם.
*ג'וסוורס – עוסק בפועלו של יוצר הטלוויזיה האמריקאי ג'וס ווידון.
*האוס – מוקדש לתוכנית הטלוויזיה הפופולרית של רשת FOX האמריקאית.

==ספיישלים מיוחדים==
*"הסדרה של חיי" - גולשי האתר מספרים על הסדרות ששינו את הרגלי הצפייה שלהם והשפיעו על חייהם.
*"לפרוש בשיא" – סוקר את הרגעים בהם סדרות טלוויזיה מיצו את הפוטנציאל שלהן והחלו להתדרדר ברמתן.

== קישורים חיצוניים==
*אתר [http://www.tve.co.il המסך המפוצל]
*[http://www.facebook.com/pages/hmsk-hmpwzl/312078827434 המסך המפוצל ברשת פייסבוק]

קטגוריה:אתרי אינטרנט ישראליים
קטגוריה:אתרי אינטרנט שהושקו ב-2001
ח'ייבר

חַ'יְבַּר (בערבית: خيبر, תעתיק מדויק: ח'יבר) הוא שמו של נווה מדבר אשר נמצא כ-150 ק"מ מצפון לאל-מדינה אשר בערב הסעודית, בירתו של מחוז ח'ייבר . במקום ישבו שבטים יהודיים במשך שנים רבות, ככל הנראה עוד מתקופת המקרא <ref></ref>, עד עליית האסלאם וכיבוש המקום על ידי מוחמד וצבאו בשנת 629 במסגרת קרב ח'ייבר. בעקבות זאת נהרגו חלק מהתושבים, והשאר גורשו מחצי האי ערב.

במשך מאות שנים היה נווה המדבר מקום מנוחה לשיירות אשר חצו את המדבר. במקום התפתחה התיישבות סביב סדרה של סכרים עתיקים שנבנו כדי לאצור את מי הגשמים. עצי תמר צמחו במקום, שהפך למרכז גידול ושיווק תמרים.

== במסורת של ערביי ארץ ישראל ==
יהודי ח'יבר נקשרו בכמה מסורות בקרב ערביי ארץ ישראל. חמולת מח'אמרה מהעיירה יטא בדרום הר חברון מחזיקה במסורת שלפיה מוצאה משבט יהודי מח'ייבר שגורש על ידי מוחמד.<ref name="LS2010"></ref> לפי אותה המסורת, אבי המשפחה, מח'יימר, עלה מן המדבר וכבש את הכפר. בנוסף, ליד הכפר מיית'לון שבצפון השומרון ישנו תל בשם ח'רבת ח'ייבר. בשלהי המאה ה-19, פלאחים בני המקום קישרו את התל עם מלך יהודי ובתו שהתגוררו בסביבת מקום.<ref name="LS2010" />

== משפחת המלוכה אל-ג'ריידי ==
משפחת המלוכה אל-ג'ריידי שלטה בממלכת ח'ייבר ברוב שנות התיישבותה. יש הטוענים שיוסף דו נואס הוא נצר לאותה המשפחה אשר הוגלה למלוך בממלכת חמיר.

== ראו גם ==
* קרב ח'ייבר
* חמולת מח'אמרה

==קישורים חיצוניים==

* 
*[https://youtu.be/FSUCcWmSNjo?si=O2q7CkGjkLLVTPv- הנקמה במוסלמים בת אלף השנים של יהודי]

==הערות שוליים==

קטגוריה:ערב הסעודית: גאוגרפיה
קטגוריה:שבטים יהודים בחצי האי ערב
קטגוריה:נאות מדבר
יריעות המשכן

בתמונה זו, מאתר מכון המקדש, ניתן לראות את יריעות המשכן האדומות המכסות את אוהל מועד
על פי תיאורי המקרא, יְרִיעוֹת הַמִּשְׁכָּן הן שם כולל לארבעה כיסויים שכיסו את המשכן. האוהל שימש כתקרה למשכן שלא הייתה לו תיקרה קבועה, ובכך הסתיר את תוכנו של המשכן ואת כלי הקודש מעיני מתבונן חיצוני, הגן על כלי הקודש מאיתני הטבע ואף היה אחד האמצעים ששימשו לפאר את המשכן.

היריעות שימשו "מכסה" לאוהל מועד, כפי שמצוין בספר שמות:

ארבעת הכיסויים שכיסו את המשכן היו:
# יריעות המשכן
# יריעות האוהל
# עורות אילים מאדמים
# עורות תחש

==יריעות המשכן==
יריעות המשכן היו הכיסוי הפנימי ביותר של המשכן. יריעות אלה עשויות היו מאריגה של עשרים וארבעה חוטים של תכלת, ארגמן, תולעת שני ושש. היריעות, בדומה לפרוכת נארגו בצורה של כרוב בדמות אריה מצד אחד ובדמות נשר מהצד השני ("כְּרֻבִים מַעֲשֵׂה חֹשֵׁב"). את היריעות ניתן היה לראות במבט מעלה מתוכו של המשכן, ומתבונן חיצוני לא יכול היה לראותן.

היריעות מתוארות בספר שמות:

היריעות היו תפורות במחט זו בצד זו בשתי קבוצות של חמש, שנקראו "חוברות" או "מחברות". לכל אחת מהחוברות היו לולאות תכלת - אליהן הוכנסו קרסי זהב כדי לחבר בין החוברות, כפי שכתוב:

הקרסים מזהב נראו מתוך אוהל מועד, כאמור בתלמוד הבבלי: .

בהתבסס על דברי הבבלי, פירש המלבי"ם שבאחת החוברות היו הלולאות בקצה היריעה ובלטו ממנה, ובחוברת האחרת הן היו בשטחה של היריעה מבלי לבלוט ממנה, בצד המופנה כלפי אוהל מועד. כך, עת שחוברו היריעות, לא היה ביניהן מרווח, והן חפפו זו את זו: 

היריעות כיסו את כל אוהל מועד וקצוותיהן הגיעו לגובה של אמה אחת מעל האדנים - כך שאמה אחת מהקרשים המוזהבים הייתה נראית למתבונן מן החוץ, אלמלא יריעות האוהל.

==יריעות האוהל==
השכבה השנייה של כיסויי המשכן, שהונחה מעל יריעות המשכן הייתה יריעות עזים שחורות.
יריעות אלה מתוארות בספר שמות:

אחת עשרה יריעות עיזים שהיו מחוברות לשתי יריעות - חמש יריעות חוברו ליריעה אחת ושש ליריעה שנייה. שתי אלה חוברו אף הן, בדומה ליריעות המשכן, על ידי קרסים - הפעם - קרסי נחושת (כיוון שקרסים אלה לא ניראו מתוכו של המשכן).
יריעות אלה הגיעו עד האדנים, שכן היו ארוכות מיריעות המשכן, ואף היו ארוכות מספיק שאמה אחת נשרכה על הקרקע כך שהמתבונן מבחוץ לא ראה את האדנים.

== עורות אֵילים מאודמים ועורות תחשים ==
מעל יריעות האוהל הונחו יריעות עור:

עורות אילים מאדמים הם עורות אילים הצבועים אדום.

בברייתא דמלאכת המשכן (פרק ג') מובאת מחלוקת לגבי אופן ההנחה של העורות: לפי רבי יהודה, הן עורות האילים המאודמים והן עורות התחש הונחו זה על זה על גג המשכן, ואורך היריעות היה 30 אמות על 10 אמות. לפי רבי נחמיה, מחצית הגג כוסתה בעורות אילים מאדמים ומחצית בעורות תחשים.
רש"י, בפירושו על התורה, מחליף בין הדעות:

היינו, רבי יהודה טוען שמחצית הגג כוסתה בעורות אילים מאודמים ומחצית בעורות תחשים ואילו רבי נחמיה סבור ששתי השכבות כיסו את הגג לחלוטין והיו זו על זו.

לרמב"ם שיטה שלישית, ולפיו כיסו עורות האילים רק את קירות המשכן ועורות התחש רק את גגו של המשכן.

==ראו גם==
* המשכן
* הפרוכת

==לקריאה נוספת==
משה לוין, מלאכת המשכן, הוצאת "מלאכת המשכן", תל אביב, 1968

==הערות שוליים==

קטגוריה:תשמישי קדושה
קטגוריה:אוהל מועד
קטגוריה:פרשת תרומה
קטגוריה:פרשת ויקהל
קתרין קרטלידג'

קתרין קרטלידג (באנגלית: Katrin Cartlidge; 15 במאי 1961 – 7 בספטמבר 2002) הייתה שחקנית קולנוע יהודייה-בריטית.

== חיים אישיים ==
קרטלידג' נולדה בלונדון לאב אנגלי ולאם פליטה יהודיה-גרמנית.

== קריירה ==
היא שיחקה לראשונה באופרת הסבון " Brookside" מ-1982 עד 1988, אך היא נודעה בעיקר בעקבות עבודתה עם הבמאים מייק לי ולארס פון טרייר.

== מותה ==
קרטלידג' נפטרה בגיל 41 עקב סיבוכים של דלקת ריאות, עקב פטירתה הפתאומית נפתחה קרן על שמה על ידי מספר נאמנים, ביניהם מייק לי וכריס סימון.

==פילמוגרפיה==
* 1987 – Eat the Rich
* 1993 – עירום
* 1994 – לפני הגשם
* 1996 – לשבור את הגלים
* 1997 – ילדות קריירה
* 1998 – קלייר דולן
* 1999 – טופסי טרווי
* 1999 - The Lost Son
*2000 -- מלון ספלנדיד
* 2001 – Sword of Honour
* 2001 – שטח הפקר
* 2001 – ממעמקי הגיהנום
* 2002 – החטא ועונשו

==קישורים חיצוניים==

קטגוריה:שחקניות קולנוע וטלוויזיה יהודיות בריטיות
קטגוריה:שחקני קולנוע וטלוויזיה יהודים בריטים
קטגוריה:שחקניות תיאטרון יהודיות בריטיות
קטגוריה:שחקני תיאטרון יהודים בריטים
קטגוריה:חברי התיאטרון המלכותי הלאומי
קטגוריה:אנגלים ממוצא יהודי-גרמני
קטגוריה:בריטיות שנולדו ב-1961
קטגוריה:בריטים שנולדו ב-1961
קטגוריה:בריטיות שנפטרו ב-2002
קטגוריה:בריטים שנפטרו ב-2002
מחצבה

מחצבת סלעים געשיים בהר אודם
מחצבת אבן בנייה
מחצבה ב[[אדלייד, אוסטרליה, שתחתיתה התמלאה במי תהום]]

מחצבה היא סוג של מכרה בור-פתוח דרכה סלעים ומינרלים מוצאים מהאדמה. מחצבות משמשות, בדרך-כלל, להפקת חומרי בנייה מהאדמה, כגון אבני בניין. מחצבות לרוב עמוקות פחות ממכרות הבור-הפתוח.

סוגי סלעים נפוצים המופקים במחצבות:
* סלעי געש
* חרסינה
* סלעי משקע
* גרניט
* חצץ
* גבס
* גיר
* שיש
* אבן חול
* לווחה

במחצבות הסמוכות למאגרי מים או למי תהום, מתמלאת לעיתים תחתית המחצבה במים לכדי מעין בריכה. במחצבות אלו נדרש פיתוח הנדסי מתאים כדי לאפשר ניקוז של המים מהמחצבה (השפלת מי תהום).

במחצבות שננטשו והמים בהם לא נוקזו, עשוי להיווצר עם הזמן מעין אגם. מחצבות נטושות אחרות הופכות לעיתים למטמנות לפסולת.

גורמי ציבור ותושבים המתגוררים בסמוך למחצבות, מתנגדים לעיתים קרובות לפעילותן, בשל הרעש והאבק הנוצרים במהלך העבודות בה, הפגיעה בנוף ובאיכות הסביבה, וזיהום האוויר והלכלוך בכבישים הנגרם בשל המשאיות הנכנסות ויוצאות תכופות מאזור המחצבה לשם העברת האבן שנחצבה.

==ראו גם==
* מכרה
* הקרן לשיקום מחצבות
* חציבה בלתי חוקית בישראל

==קישורים חיצוניים==

* 
* [https://tevabiz.org.il/sector/quarries/ הקשר בין מחצבות ומגוון ביולוגי, אתר טבעBIZ, החברה להגנת הטבע]

*
קטגוריה:מחצבים
קטגוריה:איומים ומפגעים סביבתיים